མདོར་ན།རང་ཉིད་ཀྱི་སློབ་མས་བསླབ་གཞི་ལེགས་པོར་ཤེས་སུ་འཇུག་འདོད་ན།འཛིན་གྲྭར་མ་ཡོང་གོང་སློབ་མ་ལ་གཏང་རྒྱུའི་དྲི་བ་ཁག་གི་གོ་རིམ།སློབ་མ་ལ་འཛིན་ལས་དང་ནང་ལས་ཅི་འདྲ་ཞིག་སྐུལ་རྒྱུ་སོགས་ཀྱི་སློབ་ཚན་འཆར་འགོད་ལེགས་པོར་བྲིས་ནས་ཕེབས་དགོས་པ་ནི་ཐོག་མའི་གལ་གནད་ཅིག་ཡིན།དངོས་གཞི་འཛིན་གྲྭའི་ནང་དགེ་རྒན་གྱིས་ལམ་སྟོན་འཐུས་ཚང་ཞིག་གནང་རྗེས་དགེ་རྒན་གྱི་སྐད་ཆ་ལ་རང་ཉིད་ཀྱིས་སྟངས་འཛིན་གནང་དགོས་ལ།སློབ་མ་རེ་རེའམ་ཆ་བགོས་ཀྱིས་ཀློག་འབྲི་བྱེད་དུ་འཇུག་དགོས།དགེ་རྒན་རང་ཉིད་འཛིན་གྲྭ་སྐོར་ར་ཕེབས་ནས་རྟོག་ཞིབ་བྱེད་པ་ལས་དྲི་བ་དེའི་ལན་བརྗོད་མི་ཉན།དྲི་བ་ཁག་གི་ལན་སློབ་མ་རང་ཉིད་ཀྱིས་རྙེད་དུ་བཅུག་ན་དེ་ནི་ཐོས་པ་ཙམ་མིན་པར་ངེས་ཤེས་འདྲོངས་ནུས་སུ་འགྱུར་བས་སློབ་འཁྲིད་དེ་ནི་ཆེས་ལེགས་ཤོས་སུ་མཐོང་།